Ρεάλ Μπέτις Μπαλονθέστο

H Ρεάλ Μπέτις Μπαλονθέστο Α.Α.Ε. (ισπανικά: Real Betis Baloncesto S.A.D.), γνωστή ως Coosur Ρεάλ Μπέτις για λόγους χορηγίας, είναι επαγγελματικός σύλλογος καλαθοσφαίρισης, με έδρα τη Σεβίλλη. Η ομάδα συμμετέχει στην Liga ACB. Παίζει τους εντός έδρας αγώνες της στο γήπεδο Σαν Πάμπλο.

 Η Κλουμπ Ντεπορτίβο ντε Μπαλονθέστο Σεβίγια (Club Deportivo de Baloncesto Sevilla) ιδρύθηκε το 1987, όταν η ομάδα αγόρασε τη θέση της Ντριμπλίνγ ντε Μαδρίτ στη δεύτερη κατηγορία, που εκείνη την εποχή ονομάζοταν Πριμέρα Ντιβισιόν B. Το 1989, η ομάδα προήχθη για πρώτη φορά στην Liga ACB. Το 1996 και το 1999, ο σύλλογος τερμάτισε δεύτερος στο πρωτάθλημα, χάνοντας και τις δύο φορές στους τελικούς με 0–3 από τη Μπαρτσελόνα. Το 2011, η Σεβίγια έχασε στον τελικό του Eurocup 2010-11, που διεξήχθη στο Τρεβίζο της Ιταλίας, εναντίον της Ούνικς Καζάν. Στις 21 Ιουλίου 2016, η Μπαλονθέστο Σεβίγια και η Ρεάλ Μπέτις συμφώνησαν σε μία σύμπραξη για να βοηθήσουν την ποδοσφαιρική ομάδα να λύσει τα οικονομικά προβλήματα της ομάδας καλαθοσφαίρισης. Η ομάδα θα ονομαζόταν Real Betis Energía Plus ως αποτέλεσμα της συμφωνίας και ενός νέου χορηγού. Στις 31 Δεκεμβρίου 2016, η Ρεάλ Μπέτις συμφώνησε την αγορά του 99,99% των μετοχών του συλλόγου και την εφάρμοσε στις 12 Ιανουαρίου 2017.Το 2017, ο σύλλογος υποβιβάστηκε από την Liga ACB για πρώτη φορά στην ιστορία του, αλλά παρέμεινε στο πρωτάθλημα ύστερα από την εφαρμογή των προληπτικών μέτρων της δικαστικής απαίτησης του συλλόγου της Ανδαλουσίας μετά την αλλαγή των απαιτήσεων για ένταξη στην ACB κατά τη διάρκεια της pre-season. Ωστόσο, ο σύλλογος υποβιβάστηκε ξανά την επόμενη σεζόν μετά από μια πολύ κακή χρονιά με μόνο επτά νίκες σε 34 αγώνες, τερματίζοντας στην τελευταία θέση του πρωταθλήματος. Στις 6 Σεπτεμβρίου 2018, ο σύλλογος ενέκρινε ομόφωνα να λάβει τα απαραίτητα μέτρα για να λάβει τη σχετική εξουσιοδότηση από τον ισπανικό βασιλικό οίκο για να αλλάξει το όνομά του σε Ρεάλ Μπέτις Μπαλονθέστο Α.Α.Ε. Αυτή η αλλαγή εγκρίθηκε τελικά στις 15 Δεκεμβρίου 2018.Κατά τη διάρκεια της σεζόν 2018-19, την πρώτη στην ιστορία της στη Λίγα Εσπανιόλα ντε Μπαλονθέστο, η Ρεάλ Μπέτις κατέρριψε το ρεκόρ των περισσότερων συνεχόμενων νικών με 17, πράγμα που σημαίνει ότι νίκησε διαδοχικά όλους τους αντιπάλους της στο πρωτάθλημα. Ο σύλλογος επέστρεψε γρήγορα στην πρώτη κατηγορία, αφού κέρδισε το πρωτάθλημα τέσσερις αγωνιστικές πριν το τέλος του. Από το 1987 έως το 2014, ο σύλλογος χρηματοδοτήθηκε από την Caja San Fernando, μετονομάστηκε το 2007 ως Cajasol και ως Banca Cívica χρόνια αργότερα. Κάχα Σαν Φερνάντο (1987–2007) Καχασόλ (2007–10) Καχασόλ Μπάνκα Κίνβικα (2010-2011) Μπάνκα Κίνβικα (2011-2012) Καχασόλ (2012-2014) Μπαλονθέστο Σεβίγια (2014-2016) Ρεάλ Μπέτις Energía Plus (2016–2019) Coosur Ρεάλ Μπέτις (2019 – σήμερα) 29 σεζόν στην ACB 3 σεζόν στη δεύτερη κατηγορία: 2 στην Primera División B 1 στην LEB Oro LEB Oro: (1) 2018-19 Κύπελλο Πριγκίπισσας των Αστουριών: (1) 2019 Κύπελλο Ανδαλουσίας: (5) 1998, 1999, 2002, 2005, 2009 Πολυτιμότερος Παίκτης ACB Μάικλ Άντερσον - 1996Νικητής Διαγωνισμού Τριπόντων ACB Ραούλ Πέρεθ - 2003Νικητής Διαγωνισμού Καρφωμάτων ACB Τόμας Σατοράνσκι - 2010Βραβείο EuroCup Rising Star Κρίσταπς Πόρζινγκις - 2015Πρώτη Ομάδα All-EuroCup Ταρίκ Κίρκσεϊ - 2011Δεύτερη Ομάδα All-EuroCup Πολ Ντέιβις - 2011 Επίσημος ιστότοπος ΚΜ Σεβίγια στο FEB.es (ισπανικά)